என்னென்ன பொருளில் பயன்படுத்தினார்களோ , அச்சொற்களை அவ்வாறே பயன்படுத்துவதை வழக்கு என்பர். இயல்பு வழக்கு , தகுதி வழக்கு என வழக்கு இருவகைப்படும். கற்கண்டு 9 வழக்கு இயல்பு வழக்கு ஒரு பொருளை அதற்கே உரிய இயல்பான சொற்களால் குறிப்பிடுவது இயல்பு வழக்கு ஆகும். இயல்பு வழக்கு மூன்று வகைப்படும். 1. இலக்கணமுடையது 2. இலக்கணப்போலி 3.மரூஉ 1. இலக்கணமுடையது நிலம் , மரம் , வான் , எழுது ஆகிய சொற்களை நோக்குங்கள். இவை தமக்குரிய பொருளை எவ்வகை மாறுபாடும் இல்லாமல் இயல்பாகத் தருகின்றன. இவ்வாறு இலக்கண நெறி மாறாமல் முறையாக அமைந்த சொல்